Boererate.com: Vraag oor longontsteking
Vraag oor longontsteking
Louie van der Watt skryf: "Is longontsteking se kieme/virus deur die lug oordraagbaar? Indien wel, hoe en hoe kan dit voorkom word?"
Antwoord: Ja. Meeste borsinfeksies word deur bakterieë of virusse veroorsaak, sommige word ingeasem. Longontsteking ontstaan wanneer 'n infeksie ontstaan in die kleiner lugpype en klein lugsakkies, meestal veroorsaak deur bakterieë. Om dit die hoof te bied moet jou lugweë gesond wees en jou algemene weerstand teen siektes goed. Moet nie rook nie en beweeg, stap of draf gereeld, dit hou jou longe gesond. Ouer mense is veral vatbaar, juis omdat hulle nie meer so baie beweeg nie.